Talentum

Talentum Oyj oli suomalainen pörssiyhtiö ja ammattilaisiin keskittynyt mediayhtiö, joka kustansi lehtiä ja ammattikirjallisuutta sekä tuotti informaatiopalveluita, koulutusta ja tapahtumia eri alojen ammattilaisille, muiden muassa ekonomeille, insinööreille, juristeille, lääkäreille sekä it- ja markkinointialan ammattilaisille. Vuonna 2016 Talentum siirtyi Alma Media Oyj:n omistukseen ja poistui pörssistä. Talentumin toimintoja jatkaa nyt Alma Talent -niminen Alma Median tytäryhtiö, joka julkaisee entisten Talentumin lehtien lisäksi nyt myös Kauppalehteä.Alman talousmediayksikkö ja Talentum ovat nyt Alma Talent, Markkinointi & Mainonta 5.2.2016. Viitattu 24.6.2016. Talentumin palveluksessa oli noin 750 työntekijää. Talentum toimi Suomessa, Ruotsissa, Tanskassa, Baltian maissa ja Venäjällä. Talentumin julkaisuvalikoimaan kuuluivat Talouselämä, Arvopaperi ja Tekniikka & Talous -lehdet sekä ammattikirjallisuus. == Historia == Talentumin historia alkoi vuoden 1938 alussa, jolloin Vientiyhdistyksen Suomen Ulkomaankauppa -lehti sai nimeensä jatkon & Talouselämä. Ensimmäinen Talouselämä-niminen lehti ilmestyi myöhemmin samana vuonna sen jälkeen, kun joukko asianharrastajia oli perustanut Talouselämä Oy:n. Vuonna 1955 suomalaisille juristeille ilmestyi kokoomateos Suomen Laki I, jossa lainsäädännön systematisointia lähestyttiin uudenlaisesta näkökulmasta. Merkittävä perustamisvuosi nykyisen Talentumin kannalta on myös 1961, jolloin Insinööriuutiset alkoi ilmestyä. Insinööriuutisia kustantanut Insinöörilehdet Oy ja Talouselämä-lehteä kustantanut Talouselämä Oy listautuivat molemmat Helsingin pörssin OTC- listalle vuonna 1988. Samana vuonna Insinööriuutisten nimi muutettiin Tekniikka & Taloudeksi. Insinöörilehdet Oy ja Talouselämä Oy fuusioitiin vuoden 1989 lopussa ja vuoden 1990 alusta yhtiö on toiminut nimellä Talentum Oyj. Mainosuutiset muutettiin Markkinointi & Mainonnaksi vuonna 1994. Seuraavana vuonna Talentum hankki enemmistöosuuden Suoramarkkinointi Megasta ja tamperelaisesta uusmedia- ja multimedia-alan uranuurtaja Mediayhtiö Sansibarista, josta tuli myöhemmin Satama Interactiven tytäryhtiö. Laajentuminen jatkui 45 % omistusosuuden hankkimisella Varesvuo Partnersista vuonna 1997. Talentum perusti Interaktiivisen Sataman vuonna 1997.web.lib.hse.fi Sataman nimi muutettiin kansainvälisempään muotoon ja Satama Interactive Oyj listautui Helsingin pörssin NM-listalle vuonna 2000. Samana vuonna Talentum Oyj ja niin ikään pörssilistattu Kauppakaari Oyj yhdistyivät osakevaihdolla.Mtv3.fi Uutiset Kauppakaaren tunnetuimmat tuotteet olivat vuosittain julkaistavat kokoomateokset Suomen Laki I ja Suomen Laki II. Talentum myi pörssissä 60 prosentin omistuksensa Satama Interactivesta syksyllä 2005. Samana syksynä Talentum osti ruotsalaisen Ekonomi & Teknik Förlagetin. Sen nimi muutettiin Talentum Sweden AB:ksi. Vuoden 2008 alussa Talentum myi Varesvuo Partners Oy:n sekä premedia-liiketoiminnan. Vuoden 2009 lopussa toiminta laajeni Norjaan Talentumin ostaessa Sverige Bygger ja Norge Bygges -yhtiöt. Ne myytiin edelleen elokuussa 2011. Vuonna 2011 Talentum myi lisäksi Talentum HR -yhtiön (ent. Thomson Fakta Regulatory AB), jonka se oli ostanut vuonna 2007. Vuonna 2010 Talentum osti tapahtumia ja koulutuksia järjestävän IIR Finland Oy:n. Yhtiön nimeksi muutettiin Talentum Events Oy. Talentum Events toimii Suomessa, Ruotsissa ja Tanskassa. Vuonna 2016 Talentum Oyj siirtyi kokonaan Alma Median omistukseen. Talentum Oyj:n ja Talentum Media Oy:n liiketoiminnot siirrettiin liikkeenluovutuksella Alma Median omistamalle Kauppalehti Oy:lle. Talentumin asiakaspalvelu ja markkinointi sulautettiin Kauppalehti Oy:öön Alma Talent -nimiseksi tulosyksiköksi.Alma Median ja Talentumin yhdistyminen etenee, Talentumin toimitusjohtaja vaihtuu , Alma Media Oyj, pörssitiedote 15.1.2016. Viitattu 24.6.2016.. Samalla Kauppalehti Oy vaihtoi nimekseen Alma Talent Oy. ==Osake ja omistus == Talentum Oyj:n osake oli huhtikuuhun 2016 asti listattu NASDAQ OMX Helsingissä. Alma Media teki syksyllä 2015 Talentumista vapaaehtoisen vaihtotarjouksen, minkä jälkeen sillä oli noin 95 prosenttia Talentumin osakkeista.www.talentum.com Loput osakkeista se sai haltuunsa pakollisen lunastusmenettelyn kautta. [ http://www.talentum.com/fi/investors/article1073358.ece ]Nasdaq Helsingin listauskomitea on tehnyt päätöksen Talentum Oyj:n osakkeiden poistamisesta pörssilistalta , Talentum Oyj 21.4.2016. Viitattu 24.6.2016. == Liiketoiminta- alueet == ===Lehtiliiketoiminta Suomessa=== Talentum tuotti ja kustansi Suomessa seuraavia lehtiä: * Arvopaperi * Fakta * Markkinointi & Mainonta * Mediuutiset (omistus 50 %, toisen puolen omisti Medicine Today International / Bonnier AB) * Metallitekniikka * Mikrobitti * Talouselämä * Tekniikka & Talous * Tekniikan Historia * Tivi ===Lehtiliiketoiminta Ruotsissa=== Talentum tuotti ja kustansi Ruotsissa näitä lehtiä: * Affärsvärlden * Arbetarskydd * Dagens Media * Lag & Avtal * Ny Teknik * Teknikhistoria ===Muu liiketoiminta=== Talentumin liiketoimintoihin kuuluivat lehtien lisäksi myös ammattitapahtumien järjestäjä Talentum Events, laaja ammattikirjojen kustannustoiminta, juridiikan alan täydennyskouluttaja Talentum Lakikoulutus sekä puhelinmyyntiä harjoittava Suoramarkkinointi Mega. ===Toimitusjohtajia=== ====Insinöörilehdet Oy==== * Heikki Lehmusto 1980–1986 * Timo Saini –1990Timo Saini eläkkeelle Valituista Paloista, Markkinointi & Mainonta 20.3.2002. Viitattu 24.6.2016. ====Talentum Oy/Oyj==== * Timo Saini 1990–1992 * Harri Roschier 1992–2006 * Juha Blomster 2006–2011Kauppalehden toimitusjohtaja Blomster loikkaa Talentumin johtoon , Mediaviikko 31.8.2006. Viitattu 24.6.2016. * Aarne Aktan 2011–2016Talentumin toimitusjohtaja vaihtuu – Aarne Aktan kertoo jatkostaan "kevään aikana", Markkinointi & Mainonta 15.1.2016. Viitattu 24.6.2016. * Juha-Petri Loimovuori 2016 == Tuotteet == * Talouselämä * Tekniikka&Talous; * Arvopaperi * Tivi * Markkinointi & Mainonta * Mikrobitti * Fakta * Mediuutiset * Tekniikan Historia * Arvoasunto * Metallitekniikka * CIO * Uratie * Affärsvärlden * Dagens Media * Ny Teknik * Teknikhistoria * Arbetarskydd * Lag & Avtal * Konsultguiden * Tapahtumat ja koulutus * Summa-verkkopalvelu * Fokus-verkkopalvelu * Verkkokirjahylly * Suomenlaki.com == Lähteet == == Kirjallisuutta == * == Aiheesta muualla == * Talentumin verkkosivut * Talentum Oyj:n suurimmat osakkeenomistajat * Osake- ja yhtiöhistoriaa Pörssitiedossa Luokka:Entiset suomalaiset pörssiyhtiöt Luokka:Entiset suomalaiset viestintäyhtiöt Luokka:Media-alan tuotemerkit